| Cholet |
| --- |
| Horisonten til CholetHorisonten til Cholet |
| 

|  |
| --- |
| Byvåpenet til Cholet |
| **Byvåpenet til Cholet** |

 |
| Styresmakter |
| Land Region  Departement | Frankrike  Pays-de-la-Loire Maine-et-Loire |
| Geografi |
| Flatevidd - By |  87,47 km² |
| Innbyggjarar  - By (1999)   - folketettleik | 54 204   620/km² |
| Koordinatar | 47°03′36″N 00°52′42″W﻿Koordinatar: 47°03′36″N 00°52′42″W﻿ |
| Høgd over havet | 124 m |
| Tidssone | CET (UTC+1) |
| Diverse anna |
| **Heimeside:** www.ville-cholet.fr |
| Plassering |
| Plassering av  CholetPlassering av Cholet |

**Cholet** er ein by vest i Frankrike i departementet Maine-et-Loire i regionen Pays-de-la-Loire, 65 km søraust for Nantes. I dag har byen om lag 55 000 innbyggjarar, medan han i 1906 hadde 16 554 innbyggjarar. Cholet er sentrum for tettatdområdet Cholet, som har rundt 107 000 innbyggjarar.

Cholet ligg på ei høgd på høgre side av elva Moine, som vert kryssa av ei bru på 1400-talet.

Historie
--------

Veveindustrien gjorde at byen blømde under Edouard Colbert, greve av Maulevrier og bror til Jean-Baptiste Colbert. Byen leid kraftig naud under Opprøret i Vendée, særleg under slaget ved Cholet den 17. oktober 1793. 60-70 % av byen blei øydelagd, og av eit folketal på 8 400-8 500 omkom eller forsvann rundt 5 000.

Økonomi
-------

Ved byrjinga av 1900-talet blei det henta ut granitt i steinbrot nær byen. Hovudnæringa her var produksjon av lin og linlommetørkle, som også blei produsert i nabokommunar i stor skala. Det blei også laga ull- og bomullstekstilar her. Cholet var det viktigaste senteret i Frankrike for sal av slaktefe til oppføding, sauer og svin, med Paris som den viktigaste marknaden.

Det finst fleire små og mellomstore bedrifter rundt byen, i tillegg til avdelingar av fleire internasjonale føretak. Området har noko av den lågaste arbeidsløysa i Frankrike. 
Tekstilindustrien har gjeve opphav til tilknytte aktivitetar, som motegymnas, tekstilmuseum og konfeksjonsføretak som Catimini.

Av større føretak som er aktive i Cholet kan nemnast:

* Michelin, den leiande dekkprodusenten i Europa
* Dorel (tidlegare Ampafrance), barneartiklar
* Nicoll, plasttilbehør for konstruksjon
* L'Abeille, eit dotterselskap av Laiterie de Saint-Denis-de-l'Hôtel-gruppen som produserter drikkar (fruktjuice, brus)
* Thales, sivil og militær elektronikk, opphavleg under namnet Société française radio-electric (SFR)
* Charal, slakteri og kjøtprosessanlegg
* Jeanneau, eit dotterselskap av Bénéteau-grupan, og Nicols (i Puy-Saint-Bonnet), skipsbygging
* Nadia, produksjon av skilt og utstyr for vegtrafikk;
* Tim Composites, produksjon av aluminiumskomposittpanel.

Sjåverdig
---------

Jardin du Mail
Det ligg ein offentleg park på eigedommen til det gamle slottet. Offentlege bygg og kyrkjer er moderne bygg.
Eglise du Sacré-Cœur frå 1939 er bygd i bysantinsk romanesk stil, utforma av den lokale arkitekten Maurice Laurentin. Eglise Notre-Dame er rekna som eit *monument historique*.

Det finst fleire megalittar i området.

Eglise Notre Dame
Eit tekstilmuseum, *Musée du Textile*, syner fram dei tradisjonelle maskinane ein brukte til å laga dei kjende lommetørkla frå byen, i tillegg til teknikkane og den munnlege og lokale historia knytt til denne industrien.

Kjelder
-------

1. ↑  CA Agglomération du Choletais (N° SIREN : 200071678), BANATIC. Vitja 24. mars 2022.
2. 1 2 3 4  Tekst frå *Encyclopædia Britannica* si 11. utgåve, eit leksikon som i dag er offentleg eigedom.
3. ↑  Jacques Hussenet 2007, s. 273.
4. ↑  Jacques Hussenet 2007, s. 271.
5. ↑  «Tim Composites, Qui Sommes-nous ?». Henta 23. mai 2022.
6. ↑  Augustin Jeanneau, *Cholet et les Choletais après la belle époque*, Cholet: Les Éditions du Choletais, 1974; p. 167
7. ↑  Direction de la communication de la ville de Cholet, «Programme de réhabilitation des édifices cultuels», *Cholet mag* (261, oktober 2012): 8

* *Denne artikkelen bygger på «Cholet» frå Wikipedia på engelsk, og «Cholet» frå Wikipedia på fransk den 26. august 2022.*
	+ *Wikipedia på fransk oppgav desse kjeldene:*
* Jacques Hussenet (2007), *Détruisez la Vendée !*, La Roche-sur-Yon: Centre vendéen de recherches historiques

Bakgrunnsstoff
--------------

 Commons har multimedium som gjeld: **Cholet**

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* GeoNames
* MusicBrainz (area)

 |